Mannisenmäki

Mannisenmäki on Jyväskylän 42. kaupunginosa ja osa Palokka-Puuppolan suuraluetta. Alueella sijaitsee Palokankeskus, Prisma ja Palokan Kotikeskus. Mannisenmäki mielletään usein osaksi Palokkaa, joka laajemman (virallisesta aluejaosta poikkeavan) käsityksen mukaan sisältää alueet Palokkajärven ja Alvajärven rannoilla nelostien molemmin puolin. 

Kaupunginosan asuinrakennuskanta koostuu lähinnä omakotitaloista. Asutus keskittyy kahdelle alueelle: Pappilanjoen länsipuoliseen Jokelan alueeseen sekä Tuomiojärven pohjoisrannalla, Haukkalan pohjoispuolella olevaan Savulahteen, jossa sijaitsee Savulahden päiväkotikoulu. Nimestään huolimatta Mannisenmäeksi kutsuttu asuinalue kuuluu Mannilaan eikä Mannisenmäen kaupunginosaan. 

Suurin osa Mannisenmäestä kuului vuoteen 2008 saakka Jyväskylän maalaiskuntaan, paitsi kuntaliitoksen jälkeen rakennettu pieni alue.Jyväskylän karttapalvelu: Aluejaot > Kaupunginosat

 Lähteet 

Luokka:Jyväskylän kaupunginosat
Luokka:Palokka-Puuppola